钦定古今图书集成/明伦汇编/氏族典/第282卷 > 汪如玉
## 钦定古今图书集成/明伦汇编/氏族典/第282卷 > 汪如玉

按《万姓统谱》：“如玉字德温，直隶歙人。和厚纯粹，笃古
持礼，居家以孝友称。所得学廪，辄分济其族人，经明
行修，为士人所宗。后以贡授福宁州训导，因材施教，
孜孜不怠。语及义利之际，尢致意焉。故诸生咸兴起，
多文行士。督学胡公铎、邵公锐相继嘉誉之。嘉靖三
年，卒于官。诸生哀悼，有扶榇至百里外者。后举入名
《宦祠》。”